

**แผนการจัดการเรียนรู้ที่ ๖**

**หน่วยการเรียนรู้ที่** ๔ กลอนดอกสร้อยรำพึงในป่าช้า **เรื่อง** กลอนดอกสร้อยรำพึงในป่าช้า

**วิชา** ภาษาไทย **รหัสวิชา** ท ๒๒๑๐๒  **กลุ่มสาระการเรียนรู้** ภาษาไทย

**ชั้น** มัธยมศึกษาปีที่ ๒ **ภาคเรียนที่** ๒ **ปีการศึกษา** ๒๕๖๒  **เวลา**  ๕๐ นาท**ี**

**ผู้สอน**  อาจารย์จารุวัลย์ พิมผนวช

**มาตรฐานการเรียนรู้**

มาตรฐาน ท ๑.๑ ใช้กระบวนการอ่านสร้างความรู้และความคิด เพื่อนำไปใช้ตัดสินใจ แก้ปัญหาในการดำเนินชีวิตและมีนิสัยรักการอ่าน

มาตรฐาน ท ๕.๑ เข้าใจและแสดงความคิดเห็น วิจารณ์วรรณคดีและวรรณกรรมไทยอย่างมีคุณค่าและนำมาประยุกต์ใช้ในชีวิตจริง

**ตัวชี้วัด**

ท ๕.๑ ม.๒/๒ วิเคราะห์และวิจารณ์วรรณคดีวรรณกรรม และวรรณกรรมท้องถิ่นที่อ่าน พร้อมยกเหตุผลประกอบ

ท ๕.๑ ม.๒/๓ อธิบายคุณค่าของวรรณคดี และวรรณกรรมที่อ่าน

**จุดประสงค์การเรียนรู้**

๑. นักเรียนสามารถอธิบายความเป็นมา ประวัติผู้แต่ง และลักษณะคำประพันธ์จากเรื่องกลอนดอกสร้อยรำพึงในป่าช้าได้

๒. นักเรียนสามารถตีความ และแปลความจากบทประพันธ์เรื่องกลอนดอกสร้อยรำพึงในป่าช้าได้

๓. นักเรียนสามารถสรุปเนื้อหาจากเรื่องกลอนดอกสร้อยรำพึงในป่าช้าได้

๔. นักเรียนมีมารยาทในการอ่าน

**สาระสำคัญ**  กลอนดอกสร้อยรำพึงในป่าช้า เป็นบทประพันธ์ของพระยาอุปกิตศิลปะสาร (นิ่ม กาญจนาชีวะ) ซึ่งนำมาจากกวีนิพนธ์อังกฤษเรื่อง Elegy Writtenin in a Country Churchyard ของทอมัส เกรย์ โดยใช้คำประพันธ์ประเภทกลอนดอกสร้อยในการแต่ง จำนวน ๓๓ บท เนื้อหากล่าวถึงการสั่งสอนให้เห็นถึงสัจธรรมของชีวิตมนุษย์ที่ไม่อาจหลีกหนีความตายได้ นอกจากนี้กลอนดอกสร้อยรำพึงในป่าช้ายังให้คุณค่าในด้านวรรณศิลป์ เช่น การใช้ความเปรียบ การใช้คำเลียนเสียงธรรมชาติ การเล่นสัมผัส เป็นต้น วรรณคดีเรื่องกลอนดอกสร้อยรำพึงในป่าช้าจึงควรค่าแก่การศึกษาในระดับชั้นมัธยมศึกษาปีที่ ๒

**สาระการเรียนรู้**

**ความรู้**

๑. หลักการวิเคราะห์คุณค่าวรรณคดี

๒. คุณค่าและข้อคิดจากวรรณคดีเรื่องกลอนดอกสร้อยรำพึงในป่าช้า

**ทักษะกระบวนการทางภาษาไทย**

สามารถใช้ภาษาติดต่อทั้งการรับรู้และถ่ายทอดความรู้สึกนึกคิดอย่างมีประสิทธิภาพและสัมฤทธิ์ผล

**คุณลักษณะอันพึงประสงค์**

มีวินัย

**สมรรถนะสำคัญ**

ความสามารถในการสื่อสาร

**กิจกรรมการเรียนรู้**

กิจกรรมนำเข้าสู่บทเรียน

๑. นักเรียนทบทวนความรู้วรรณคดีเรื่องกลอนดอกสร้อยรำพึงในป่าช้า

๒. ครูเชื่อมโยงเข้าสู่การแต่งคำประพันธ์กลอนดอกสร้อย

กิจกรรมพัฒนาผู้เรียน

๓. ครูขึ้นต้นกลอนดอกสร้อยให้ว่า “ความเอ๋ยความรัก” จากนั้นให้นักเรียนแต่งต่อ โดยมีครูเป็นผู้ตรวจสอบและแนะนำ

๔. นักเรียนนำเสนอกลอนดอกสร้อยของตนเองหน้าชั้นเรียน

๕. นักเรียนและครูร่วมกันเสนอแนะเกี่ยวกับกลอนดอกสร้อยที่นักเรียนแต่ง

กิจกรรมรวบยอด

๕. นักเรียนและครูร่วมกันสรุปลักษณะและฉันทลักษณ์ของกลอนดอกสร้อย

**สื่อ / แหล่งการเรียนรู้**

โปรแกรมนำเสนอข้อมูลเรื่อง กลอนดอกสร้อย

**การวัดและประเมินผล**

|  |  |  |  |
| --- | --- | --- | --- |
| **เป้าหมาย** | **หลักฐาน** | **เครื่องมือวัด** | **เกณฑ์การประเมิน** |
| **สาระสำคัญ**  กลอนดอกสร้อยรำพึงในป่าช้า เป็นบทประพันธ์ของพระยาอุปกิตศิลปะสาร (นิ่ม กาญจนาชีวะ) โดยใช้คำประพันธ์ประเภทกลอนดอกสร้อยในการแต่ง เนื้อหากล่าวถึงการสั่งสอนให้เห็นถึงสัจธรรมของชีวิตมนุษย์ที่ไม่อาจหลีกหนีความตายได้ | ชิ้นงานกลอนดอกสร้อย | แบบประเมินชิ้นงานกลอนดอกสร้อย | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **ตัวชี้วัด**  ท ๑.๑ ม.๒/๓ เขียนแผนผังความคิดเพื่อแสดงความเข้าใจในบทเรียนต่างๆ ที่อ่าน  ท ๕.๑ ม.๒/๒ วิเคราะห์และวิจารณ์วรรณคดีวรรณกรรม และวรรณกรรมท้องถิ่นที่อ่าน พร้อมยกเหตุผลประกอบ  ท ๕.๑ ม.๒/๓ อธิบายคุณค่าของวรรณคดี และวรรณกรรมที่อ่าน | ชิ้นงานกลอนดอกสร้อย | แบบประเมินชิ้นงานกลอนดอกสร้อย | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **คุณลักษณะอันพึงประสงค์** มีวินัย | ชิ้นงานกลอนดอกสร้อย | แบบประเมินชิ้นงานกลอนดอกสร้อย | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **สมรรถนะ**  - ความสามารถในการสื่อสาร  - ความสามารถในการคิด | ชิ้นงานกลอนดอกสร้อย | แบบประเมินชิ้นงานกลอนดอกสร้อย | ได้คะแนนร้อยละ ๖๐ ขึ้นไปถือว่าผ่านเกณฑ์ |

**บันทึกหลังสอน**

**๑. ผลการสอน**

**๒. ปัญหาและอุปสรรค**

**๓. ข้อเสนอแนะ**

ลงชื่อ.............................................ผู้สอน

(อาจารย์จารุวัลย์ พิมผนวช)

อาจารย์ประจำวิชา

**ความเห็นของหัวหน้ากลุ่มสาระการเรียนรู้วิชาภาษาไทย**

.............................................................................................................................................................................. ..............................................................................................................................................................................

ลงชื่อ................................................................

(อ.ดร.บัวลักษณ์ เพชรงาม)

หัวหน้ากลุ่มสาระการเรียนรู้วิชาภาษาไทย